Diari Oficial de la Generalitat Valenciana


Sumari del DOGV 8820, del 26-05-2020 (2020/3600)

ACORD de 19 de maig de 2020, del Consell Executiu del Fons de Fons FEDER, pel qual es modifiquen les normes reguladores de l'instrument financer «Préstec subordinat» del programa operatiu FEDER CVA 2014-2020, aprovades mitjançant l'Acord de 3 d'abril de 2020.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3600


Data del document
:   19-05-2020

Organisme emissor
:   Institut Valencià de Finances

Tipus de document
:   Acord

Anàlisi jurídica

 Descriptors 

:   * Tresor
    * cura de la salut
    * malaltia infecciosa
    * epidèmia
    * cura d'infermeria
    * salut pública
    * estat d'emergència
    * control del crèdit
    * política creditícia
    * política bancària
    * legislació

ACORD de 19 de maig de 2020, del Consell Executiu del Fons de Fons FEDER, pel qual es modifiquen les normes reguladores de l'instrument financer «Préstec subordinat» del programa operatiu FEDER CVA 2014-2020, aprovades mitjançant l'Acord de 3 d'abril de 2020. [2020/3600]  
Antecedents  
  
Primer. El passat 5 de maig de 2020, el Diari Oficial de la Generalitat Valenciana número 8804 va publicar l'Acord de 3 d'abril de 2020, del Consell Executiu del Fons de Fons FEDER, pel qual s'aproven les normes reguladores de l'instrument financer «Préstec subordinat».  
  
Segon. Les normes generals aprovades preveuen l'obligació per part del sol·licitant d'aportar l'informe de riscos de l'entitat cofinançadora del projecte d'inversió per a l'execució de la qual se sol·licita finançament al Fons FEDER. A fi de facilitar la tramitació de les sol·licituds, s'entén convenient modificar el procediment quant a l'aportació de l'informe de riscos, que no s'exigirà al sol·licitant de finançament, sinó que s'aplicarà el sistema de riscos de l'Institut Valencià de Finances.  
  
Tercer. El Consell Executiu del Fons de Fons FEDER, en relació amb l'instrument financer préstecs subordinats del programa operatiu FEDER CVA 2014-2020, gestionat per l'Institut Valencià de Finances, i d'acord amb el que s'estableix en l'apartat vi, de l'article 5.2.2 de l'Acord de finançament de data 24 de maig, entre la Direcció General de Finançament i Fons Europeus i l'IVF, per a la gestió d'instruments financers del programa operatiu del Fons de Desenvolupament Regional de la Comunitat Valenciana 2014-2020,  
  
  
ACORDA  
  
Primer  
Modificar l'apartat 4 de l'article 7 de les normes generals, que quedarà redactat de la següent forma:  
«Per a la modalitat préstecs participatius Coronavirus, la probabilitat d'incompliment a 1 de gener de 2020 haurà de ser inferior o igual al 8 %, d'acord amb el sistema intern d'anàlisi de riscos de l'Institut Valencià de Finances.»  
  
Segon  
Modificar l'apartat 4 de l'article 9 de les normes generals que quedarà redactat de la següent forma:  
«La viabilitat econòmica de l'operació es considerarà acreditada si l'informe elaborat pel consultor independent confirma que l'empresa sol·licitant, en l'escenari central i més probable plantejat en l'anàlisi prospectiva per a les principals variables que sustenten el pla de negoci, acredita capacitat per a atendre els venciments del préstec.»  
  
  
Tercer  
El present acord entrarà en vigor l'endemà de la publicació en el Diari Oficial de la Generalitat Valenciana i serà aplicable a les sol·licituds de finançament que estiguen en tramitació en la data d'entrada en vigor del present acord.  
  
València, 19 de maig de 2020.- El director general de l'IVF i secretari del Consell Executiu: Manuel Illueca Muñoz.